Обява за кандидатстване  по процедура за предоставяне на безвъзмездна финансова помощ **BG05SFPR003-1.001 – „Топъл обяд“**

Община Хитрино разработва проектно предложение за кандидатстване  по процедура за предоставяне на безвъзмездна финансова помощ **BG05SFPR003-1.001 – „Топъл обяд“** по Оперативна програма за храни и основно материално подпомагане 2021-2027, съфинансирана от Европейски социален фонд плюс

Процедура „Топъл обяд“ е продължение на успешното изпълнение на тази операция в рамките на програмен период 2014-2020 и се реализира в съответствие с конкретната цел на програмата за справяне с материалните лишения чрез предоставянето на храни и/или основно материално подпомагане на най-нуждаещите се лица, включително децата, и прилагане на съпътстващи мерки, които подпомагат социалното им приобщаване. Целевите групи по тази процедура са:

1. лица и семейства без доходи или с ниски доходи, възрастни семейства пенсионери и самотно живеещи пенсионери, които имат ниски доходи, не могат да се издържат с тези доходи и имуществото си и не получават подкрепа от близките си;

2. лица, обект на социално подпомагане, включително и от кръга на лицата по чл. 4, ал. 1 от Наредбата, които са в невъзможност да задоволят основните си жизнени потребности и за тях е установена нужда от ежедневна допълнителна подкрепа;

3. лица с ниски доходи, които поради налични увреждания или здравословни ограничения са със затруднено или невъзможно самообслужване, в това число самотни лица с трайни увреждания с ниски лични доходи от пенсия, за които няма подходящ кандидат за асистент по механизма лична помощ;

4. лица, които поради инцидентни обстоятелства са в затруднена и уязвима ситуация и за тях е установена нужда от този вид подпомагане;

5. скитащи и бездомни лица;

6. лица от уязвими групи – граждани на трети страни, по смисъла на § 1, т. 17 от допълнителните разпоредби от Закона за убежището и бежанците.

Услугата ще се предоставя на територията на цялата Община и ще включва осигуряване на топъл обяд (супа, основно ястие, хляб и поне веднъж седмично десерт), предоставяне на топъл обяд до домовете на потребителите и реализиране на съпътстващи мерки.

Във връзка с гореизложеното Община Хитрино уведомява всички **заинтересовани лица**, че започва прием на заявления – декларации за ползване услугата -Топъл обяд

Всички лица, желаещи да ползват услугата, следва да попълнят и подадат **заявление – декларация /Приложение №1/ и декларация за съгласие за разкриване на данъчна и осигурителна информация /Приложение 6/.**

Към заявлението следва да бъдат приложени и следните документи:

* Документ за самоличност /за справка/;
* Копие ЕР на ТЕЛК и оригинал/ за справка/;

**ВАЖНО:** Декларация за съгласие за разкриване на данъчна и осигурителна информация /Приложение 20/ задължително се попълват от кандидат потребителите и всички пълнолетни членове в техните семейства.

Заявления ще се приемат от **21.09.2022 г.** от **08:00 до 17:00 часа** **в деловодството на Община Хитрино** на адрес:

Община Хитрино  
         с.Хитрино  
         ул.”Възраждане” №45  
         тел. 05341/ 22-50.

**\*За улеснение, документи ще се приемат и от кметствата в съответните населени места на територията на община Хитрино.**

Принадлежността на идентифицираните лица към допустимите целеви групи ще се потвърждава от Дирекция „Социално подпомагане“ – Венец,  като Заявленията и придружаващите ги документи ще се разглеждат и от специално създадена комисия, назначена от Кмета на Община Хитрино, която ще изготви окончателен „Поименен списък на потребителите на социалната услуга“ и „Поименен списък на чакащите“, които ще бъдат включени в социалната услуга в случай на отпадане или отказ на някой от потребителите.

Общинска администрация